**JUDEŢUL SATU MARE**

**CONSILIUL JUDEŢEAN SATU MARE  
DIRECŢIA ADMINISTRAŢIE PUBLICĂ LOCALĂ**

**Nr.\_\_\_\_\_\_\_\_\_\_\_/\_\_\_\_\_\_\_2022**

**RAPORT DE SPECIALITATE**

**la Proiectul de hotărâre privind actualizarea Monografiei economico-militare**

**a judeţului Satu Mare pentru anul 2022**

Monografia economico-militară a judeţului reprezintă o bază de date cu informaţii referitoare la principalele elemente geografice şi de infrastructură, resurse materiale, energetice şi umane, precum şi alte date şi informaţii din cadrul unităţilor administrativ-teritoriale necesare pentru susţinerea efortului de apărare, asigurarea ordinii publice şi securităţii naţionale, pentru prevenirea şi gestionarea situaţiilor de urgenţă şi de criză.

Monografia este destinată structurilor cu atribuţii în domeniul apărării şi securităţii naţionale în vederea îndeplinirii atribuţiilor şi responsabilităţilor legale, a organizării, planificării şi elaborării documentelor programatice care servesc la fundamentarea deciziilor liderilor militari, implementarea programelor şi proiectelor politico-militare şi militare asumate la nivel naţional şi internaţional, precum şi în conducerea acţiunilor armatei pe timp de pace, în situaţii de criză şi/sau la război.

Văzând adresa Administraţiei Naţionale a Rezervelor de Stat şi Probleme Speciale nr.626 PS/ 14.02.2022, înregistrată la Consiliul Judeţean Satu Mare sub nr. 4544/23.02.2022 și adresa Structurii Teritoriale Pentru Probleme Speciale a Judeţului Satu Mare nr. 370 SM/30.05.2022, înregistrată la Consiliul Judeţean Satu Mare sub nr. 12143/31.05.2022, prin care ne solicită adoptarea unei hotărâri a Consiliului Judeţean Satu Mare privind actualizarea monografiei economico-militare a judeţului Satu Mare pentru anul 2022,

în conformitate cu prevederile art. 35 lit.d) din Legea apărării naţionale a României nr.45/1994, cu modificările şi completările ulterioare, ale art. 47 lit. f) din Legea nr. 477/2003 privind pregătirea economiei naţionale şi a teritoriului pentru apărare, republicată,

în temeiul art.2 din H.G nr.1174/2011 pentru aprobarea Instrucţiunilor privind întocmirea şi actualizarea monografiei economico-militare a judeţului, respectiv a municipiului Bucureşti,

“consiliile judeţene, Consiliul General al Municipiului Bucureşti şi consiliile locale, cu sprijinul structurilor teritoriale pentru probleme speciale din cadrul Administraţiei Naţionale a Rezervelor de Stat şi Probleme Speciale, denumită în continuare Administraţia Naţională, întocmesc, actualizează şi pun la dispoziţia centrelor militare judeţene şi ale sectoarelor municipiului Bucureşti monografiile economico-militare ale judeţelor, respectiv a municipiului Bucureşti”, respectiv în temeiul art.4 alin.1 din Anexa1 la acelaşi act normativ care prevede ca “Proiectul monografiei se întocmeşte o dată la 4 ani, se actualizează anual, până la sfârşitul semestrului I şi se adoptă prin hotărâre a consiliului judeţean, respectiv a Consiliului General al Municipiului Bucureşti.”,

În temeiul prevederilor art.182 alin.(4) cu trimitere la cele ale art.136 alin.(8) lit.b) și alin.(10) din OUG nr.57/2019 privind Codul administrativ, cu modificările și completările ulterioare,

**PROPUNEM:**

adoptarea Proiectului de hotărâre privind actualizarea Monografiei economico-militare a judeţului Satu Mare pentru anul 2022, conform *anexei* la proiectul de hotărâre.

**Director executiv, Şef Serviciu Administrativ, Vizat juridic,**

Pîrcălab Oana Dana Rogoz Manuela Bianca Simon Marcel Florin

**Red/Tehn. S.M.F.. 5 ex**.